આજે હવે જેએનયુનો મામલો એક તરફ પોલીસતપાસનો વિષય બન્યો છે તો બીજી બાજુ તેને રાજકીય રંગ પણ અપાઈ ચૂક્યોે છે. સાથોસાથ સમગ્ર જેએનયુને દેશદ્રોહી તત્ત્વોનો અડ્ડો ગણાવવા સુધી વાત પહોંચાડાઈ રહી છે એ પણ બરાબર નથી. આવી વાત કરીને યુનિવર્સિટીને તાળાં મારવાની માગણી બરાબર નથી. યુનિવર્સિટીમાં કુલ આઠ હજાર જેટલા વિદ્યાર્થીઓ છે. તેમાંના માંડ એકાદ ટકો વિદ્યાર્થીઓ આવી પ્રવૃત્તિમાં સંડોવાયેલા હોઈ શકે છે. જેએનયુ પહેલેથી જ ડાબેરી વિચારધારાનું કેન્દ્ર રહી છે,એ કાંઈ છાની વાત નથી. તેની સામે પણ વાંધો-વિરોધ ન હોઈ શકે, પરંતુ આ યુનિવર્સિટીમાંથી ભારતની બરબાદીના સંદેશા વહેતા મુકાય એટલી જ બાબત વાંધાજનક ગણી શકાય.